b'\n_START_ARTICLE_\nZofijin svet\n_START_PARAGRAPH_\nZofijin svet (v izvirniku norve\xc5\xa1ko Sofies verden) je roman norve\xc5\xa1kega avtorja Josteina Gaarderja, ki opisuje zgodovino filozofije. Gaarder je roman napisal leta 1991 in sprva je bil mi\xc5\xa1ljen kot uvod v filozofijo za starej\xc5\xa1e otroke, vendar je kmalu zaslovel tudi med starej\xc5\xa1im bralstvom. V sloven\xc5\xa1\xc4\x8dino ga je prevedel Janko Moder. Leta 1997 sta Gaarder in njegova soproga ustanovila Zofijino nagrado; mednarodno denarno nagrado, ki se podeljuje enkrat letno za dose\xc5\xbeke v okoljevarstvu in razvoju. Leta 1999 so na Norve\xc5\xa1kem posneli po romanu istoimenski film in ga predvajali tudi po tujini. Izdani sta bili tudi slu\xc5\xa1na knjiga in igra na deski._NEWLINE_Zofijin svet je hkrati leposlovni roman in u\xc4\x8dbenik filozofije.'